Linas Linkevičius

Linas Linkevičius (* 6. január 1961, Vilnius, Litva)
je litovský diplomat a politik. Od decembra 2012 je ministrom zahraničných vecí Litvy.

 Životopis 
Linas Linkevičius v rokoch 1978 až 1983 študoval na Fakulte automatizácie Polytechnického inštitútu Kaunas. V rokoch 1983 až 1989 pracoval v komunistických mládežníckych organizáciách. V rokoch 1990 až 1992 bol zodpovedným pracovníkom Ústredného výboru Nezávislej litovskej komunistickej strany a starším konzultantom parlamentného klubu Demokratickej labour strany Litvy.

 Politické pôsobenie 
V rokoch 1992 až 1996 bol členom Seimasu, litovského parlamentu, kde bol v rokoch 1992 až 1993 podpredsedom komisie pre zahraničné vzťahy a vedúcim delegácie Seimasu v Severoatlantickom zhromaždení.

V rokoch 1993 až 1996 bol prvý krát ministrom obrany Litvy. V rokoch 1997 až 2000 bol veľvyslancom a vedúcim misie Litvy pri NATO a Západoeurópskej únii Následne bol v rokoch 2000 až 2004 znovu ministrom obrany Litvy. 

V rokoch 2005 až 2011 bol stálym predstaviteľom Litvy v Severoatlantickej rade. V rokoch 2011 až 2012 bol veľvyslancom pre transatlantickú spoluprácu a bezpečnostnú politiku. V roku 2012 bol vymenovaný za veľvyslanca Litvy v Bielorusku. Od decembra 2012 je ministrom zahraničných vecí Litvy. Do úradu bol znovu vymenovaný 13. decembra 2018.

 Referencie 

 Iné projekty 

 Externé odkazy 
 Profil na stránke Ministerstva zahraničných vecí 

Kategória:Litovskí politici
Kategória:Litovskí diplomati
Kategória:Členovia Seimasu
Kategória:Veľvyslanci Litvy v Bielorusku
Kategória:Stáli predstavitelia Litvy pri Organizácii Severoatlantickej zmluvy
Kategória:Ministri obrany Litvy
Kategória:Ministri zahraničných vecí Litvy
Kategória:Osobnosti z Vilniusu
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vytisovho kríža
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie